АҞӘА, ԥхынгәы 9 – Sputnik. Аҵыхәтәантәи уахыки-ҽнаки рыла аҳәаанырцәтәи аҳәынҭқаррақәа рҟынтә Шьамтәылаҟа ихынҳәит зқьи хәышәҩык ахҵәацәа. Урҭ рҟынтәи Ливанынтәи ихынҳәит 240-ҩык, Иорданиантәи – 1050-ҩык.
"Ииасыз уахыки-ҽнаки рыла Шьамтәылатәи арабтә республикахь ихынҳәит 1299–ҩык ахҵәацәа: Ливанынтә аушьҭырҭатә ҭыԥқәа "Джейдет-Ябус", "Телль-Калах" ирхысит 243-ҩык (аҳәса – 73, ахәыҷқәа – 123), Иорданиантә аушьҭырҭатә ҭыԥ "Насиб" иахысит 1050-ҩык (аҳәса – 317, ахәыҷқәа – 539)", - аҳәоит адырраҭара.
Анџьныртә бригадақәа аминақәеи иԥжәо амаҭәашьарқәеи рҟынтәи идрыцқьеит 2,6 гектар адгьылҵакыра аиланхарҭақәа Џьасим, Ель-Харра (апровинциа Дераа), Дума (апровинциа Дамаск) рҟны.
Иара убасгьы уахыки-ҽнаки ирылагӡаны еиҭашьақәыргылоуп анхарҭа ҩнқәа ԥшьба.
Шьамтәыла аиныршәара апрограмма аҳәаақәа ирҭагӡаны аус зуа урыстәылатәи акомиссиа адыррақәа рыла уахыки-ҽнаки аҭынчратә режим бжьынтә еилаган.
Шьамтәыла аибашьра иалагеит 2011 шықәса рзы. Иахьазы ирылаҳәоуп атеррористә гәыԥ ИГ* ("Исламское государство") нырҵәоуп ҳәа.
Шықәсыбжак аҩнуҵҟа Шьамтәылаҟа ихынҳәит миллионбжак ауааԥсыра.